smcproject/ml-wiki-sentences huggingface dataset:
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2014 തിരുവനന്തപുരം ലോക്‌സഭാമണ്ഡലം ശശി തരൂർ കോൺഗ്രസ് (ഐ.) , യു.ഡി.എഫ്. പി. രാമചന്ദ്രൻ നായർ സി.പി.ഐ. , എൽ.ഡി.എഫ്. പി.കെ. കൃഷ്ണദാസ് ബി.ജെ.പി. , എൻ.ഡി.എ. അവലംബം ↑ https://www.manoramaonline.com/news/latest-news/2021/07/20/pk-krishnadas-appointed-as-railway-pac-chairman.html ↑ https://rajbhavan.goa.gov.in/node/234 ↑ ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ http://www.keralaassembly.org
പി.കെ. കോരു ഇംഗ്ലീഷ് വിലാസം https://ml.wikipedia.org/wiki/P.
K._Koru
ഒന്നാം കേരളനിയമസഭയിൽ ഗുരുവായൂർ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനും, എഴുത്തുകാരനും അദ്ധ്യാപകനുമായിരുന്നു കോരു കൂളിയാട്ട് എന്ന പി.കെ. കോരു (ജനനം:15 ജനുവരി 1890 -1968 ജനുവരി 16 ).
സി.പി.ഐ സ്വതന്ത്രനായാണ് ഇദ്ദേഹം ഒന്നാം കേരള നിയമസഭയിലേക്കെത്തിയത്.
തൃശ്ശൂർ ജില്ലയിലെ എളവള്ളി വില്ലേജിലെ ചിറ്റാട്ടുകര ഗ്രാമത്തിൽ 1890 ജനുവരി 15ന് ജനിച്ച കോരു ആദ്യകാലങ്ങളിൽ ഒരു അധ്യാപകനായിരുന്നു.
കമ്മ്യൂണിസ്റ്റ് പാർട്ടിയുടെ പിന്തുണയോടെ സ്വതന്ത്രനായി മത്സരിച്ച അദ്ദേഹം കോൺഗ്രസ്സിലെ എം.വി.അബൂബക്കറിനെ 2635 വോട്ടിനാണ് പരാജയപ്പെടുത്തിയത്.
അധ്യാപക ജോലി
1923ലാണ് മദ്രാസ് സർക്കാരിന്റെ കീഴിൽ അദ്ദേഹം അധ്യാപകനായി ജോലിയിൽ പ്രവേശിക്കുന്നത്.
ബ്രണ്ണൻ കോളേജ് തലശ്ശേരി പട്ടണത്തിൽ പ്രവർത്തിക്കുന്ന സമയത്താണ് അദ്ദേഹം അവസാനമായി അധ്യാപകവൃത്തിയിൽ ഏർപ്പെടുന്നത്, അതിനു മുന്നെ തന്നെ മറ്റ് പലസ്ഥാപങ്ങളിലും അദ്ദേഹം ജോലിചെയ്തിരുന്നു.
ബ്രണ്ണൻ കോളേജിന്റെ ഭാഗമായിരുന്ന സ്കൂളിലും അദ്ദേഹം ജോലിനോക്കിയുരുന്നു, കൂടാതെ സൗത്താഫ്രിക്കയിൽ കുറച്ചുകാലം ഡെപ്യൂട്ടെഷനിലും ജോലി ചെയ്തു .
ഗണിതമായിരുന്നു അദ്ദേഹത്തിന്റെ വിഷയമെങ്കിലും ജ്യോതിശ്ശാസ്ത്രത്തിലും, സംസ്കൃതത്തിലും തികഞ്ഞ പ്രാവീണ്യമുണ്ടായിരുന്നു.
ബ്രണ്ണൻ കോളേജിൽ ജോലിചെയ്തിരുന്ന സമയത്ത് സംകൃതത്തിലുള്ള ലീലാവതിയേപ്പറ്റി ലീലാവതിയും ബീജഗണിതവും എന്ന പേരിൽ ഒരു പ്രബന്ധം കോളേജ് മാഗസിനിൽ പ്രസിദ്ധീകരിച്ചിരുന്നു.
നക്ഷത്ര ദീപിക, മലയാളം സാങ്കേതിക നിഘണ്ടു, ജ്യോതിഷ ബാലബോധിനി എന്നിവയാണ് പ്രധാന രചനകൾ.
പുതുമന സോമയാജിയുടെ സംസ്‌കൃതത്തിലുള്ള ഗണിത ശാസ്ത്ര ഗ്രന്ഥമായ 'കരണപദത്തി'ന്റെ മലയാള പരിഭാഷയും അദ്ദേഹം ചെയ്തിട്ടുണ്ട് .
പി.കെ. ഗോപാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/P.
K.Gopalakrishnan
വൈജ്ഞാനിക സാഹിത്യകാരൻ എന്ന നിലയിൽ പ്രസിദ്ധനായ പി.കെ. ഗോപാലകൃഷ്ണൻ 1924 മാർച്ച്‌ 29-ന്‌ തൃശ്ശൂർ ജില്ലയിൽ പാപ്പിനിവട്ടം വില്ലേജിലാണ് ജനിച്ചത്.
കൊടുങ്ങല്ലൂർ ഹൈസ്‌കൂളിൽ പഠിച്ചു.
1944-ൽ എറണാകുളം മഹാരാജാസ്‌ കോളേജിൽ നിന്ന്‌ മലയാളത്തിൽ ഒന്നാമനായി സ്വർണ്ണമെഡൽ നേടി.
ബി.ഏയും 1947-ൽ മദ്രാസ്‌ ലോ കോളേജിൽനിന്ന്‌ ബി.എൽ.പരീക്ഷയും പാസ്സായി.
മഹാരാജാസ്‌ കോളേജിൽ പഠിക്കുമ്പോൾ കമ്മ്യൂണിസ്‌റ്റുപ്രസ്‌ഥാനവുമായി ബന്ധപ്പെട്ടു പ്രവർത്തിക്കാൻ തുടങ്ങി.
വിദ്യാർത്ഥി ഫെഡറേഷന്റെ സ്‌ഥാപക നേതാക്കളിൽ ഒരാളായിരുന്നു.
1942-ൽ ക്വിറ്റിന്ത്യാ സമരത്തിൽ വിദ്യാർത്ഥി പഠിപ്പു മുടക്കിന്‌ നേതൃത്വം നൽകി.
കമ്മ്യൂണിസ്‌റ്റു പ്രവർത്തകനെന്ന നിലയിൽ അറസ്‌റ്റു ചെയ്യപ്പെട്ട്‌ ഒന്നര വർഷത്തോളം ജയിലിൽ കഴിഞ്ഞു.
1949-ൽ പുരോഗമന സാഹിത്യസംഘടന രണ്ടായി പിളർന്നപ്പോൾ ഇടതുപക്ഷക്കാരുടെ പുരോഗമന സാഹിത്യസംഘടനയുടെ സെക്രട്ടറിയായിരുന്നു.
1952-ൽ മദ്രാസ്‌ നിയമസഭയിലെക്കും 1967, 77, 80 വർഷങ്ങളിൽ കേരള നിയമസഭയിലേക്കും തെരഞ്ഞെടുക്കപ്പെട്ടു.
കമ്യൂണിസ്റ്റ് പാർട്ടി പിളർന്നപ്പോൾ ഇദ്ദേഹം സി.പി.ഐയുടെ ഭാഗമായി നിലകൊണ്ടു .
1977-80-ൽ ഡപ്യൂട്ടി സ്‌പീക്കറായിരുന്നു.
കേരള സാഹിത്യ പരിഷത്ത്‌ എക്‌സിക്യൂട്ടീവ്‌ അംഗം, കേരള സാഹിത്യ അക്കാദമി അംഗം, കേരളസർവ്വകലാശാലയുടെയും കാർഷികസർവ്വകലാശാലയുടെയും സെനറ്റ്‌ അംഗം എന്നീ നിലകളിൽ സേവനം ചെയ്തിട്ടുണ്ട്.
കേരള ഹിസ്റ്ററി അസ്സോസിയേഷൻ , സമസ്ത കേരള സാഹിത്യ പരിഷത്ത് , പുരോഗമന കലാ സാഹിത്യ സംഘം എന്നിവയുടെ സെക്രട്ടറിയായി പ്രവർത്തിച്ചിട്ടുണ്ട് .
നവജീവൻ , ജഗൽസാക്ഷി എന്നീ പത്രങ്ങളുടെയും കിരണം മാസികയുടെയും നവയുഗം വാരികയുടെയും പത്രാധിപരായിരുന്നു.
2009 സെപ്റ്റംബർ 14-ന് തൃശ്ശൂർ വച്ചാണ് ഇദ്ദേഹം മരിച്ചത് .
ഒണ്ണൂലിക്കുട്ടിയും, കുഞ്ഞിറ്റിയുമാണ് ഇദ്ദേഹത്തിന്റെ മാതാപിതാക്കൾ.
ഓമനടീച്ചറെയാണ് ഇദ്ദേഹം വിവാഹം കഴിച്ചത് (അന്തരിച്ചു).
ലസിത, മീന എന്നിവരാണ് മക്കൾ.
കൃതികൾ കേരളത്തിന്റെ സാംസ്‌കാരിക ചരിത്രം ഭൗതിക കൗതുകം ജൈനമതം കേരളത്തിൽ കലയും സാഹിത്യവും-ഒരു പഠനം സംസ്‌കാരധാര ഒ.ചന്തുമേനോൻ പുരോഗമന സാഹിത്യ പ്രസ്‌ഥാനം നിഴലും വെളിച്ചവും ശ്രീനാരായണഗുരു-വിശ്വമാനവികതയുടെ പ്രവാചകൻ പുരസ്കാരങ്ങൾ
1977-ൽ പലവക ഗ്രന്ഥങ്ങൾക്കായുള്ള കേരള സാഹിത്യഅക്കാദമി അവാർഡ്‌ കേരളത്തിന്റെ സാംസ്കാരിക ചരിത്രം എന്ന ഗ്രന്ഥത്തിനു ലഭിച്ചു .
കെ. ദാമോദരൻ അവാർഡ് , ശ്രീ നാരായണ സാംസ്കാരിക സമിതി അവാർഡ് , വി.കെ. രാജൻ അവാർഡ് , സി.ആർ കേശവൻ വൈദ്യർ സ്മാരക ശ്രീ നാരായണ ജയന്തി അവാർഡ് എന്നിങ്ങനെ പല പുരസ്കാരങ്ങളും ഇദ്ദേഹത്തിന് ലഭിച്ചിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1982 നാട്ടിക നിയമസഭാമണ്ഡലം സിദ്ധാർത്ഥൻ കാട്ടുങ്ങൽ സ്വതന്ത്ര സ്ഥാനാർത്ഥി പി.കെ. ഗോപാലകൃഷ്ണൻ സി.പി.ഐ. 1980 നാട്ടിക നിയമസഭാമണ്ഡലം പി.കെ. ഗോപാലകൃഷ്ണൻ സി.പി.ഐ. കെ. മൊയ്തു ജെ.എൻ.പി. 1977 നാട്ടിക നിയമസഭാമണ്ഡലം പി.കെ. ഗോപാലകൃഷ്ണൻ സി.പി.ഐ. വി.കെ. ഗോപിനാഥൻ ബി.എൽ.ഡി. 1967 കൊടുങ്ങല്ലൂർ നിയമസഭാമണ്ഡലം പി.കെ. ഗോപാലകൃഷ്ണൻ സി.പി.ഐ. 1957 നാട്ടിക നിയമസഭാമണ്ഡലം കെ.എസ്. അച്യുതൻ ഐ.എൻ.സി. പി.കെ. ഗോപാലകൃഷ്ണൻ സി.പി.ഐ. പുറത്തേയ്ക്കുള്ള കണ്ണികൾ പുഴ.
പി.കെ. ജോസഫ്
മലയാളചലച്ചിത്രരംഗത്ത് സംവിധായകൻ എന്ന നിലയിൽ പ്രശസ്തനാണ് പി.കെ. ജോസഫ് .
അദ്ദേഹം കഥ, തിരക്കഥ സംഭാഷണം എന്നിവയും രചിച്ചിട്ടുണ്ട്.
ചന്ദ്രകാന്തംഎന്ന സിനിമയിൽ അഭിനയിക്കുകയും ചെയ്തു .
സുഖത്തിന്റെ പിന്നാലെ എന്ന ചിത്രത്തിന്റെ കഥ അദ്ദേഹത്തിന്റെതാണ്.
അദ്ദേഹം 16 ചിത്രങ്ങൾ സംവിധാനം ചെയ്തു 1990ൽ അദ്ദേഹം അന്തരിച്ചു.
ചലച്ചിത്ര രംഗം സംവിധാനം ക്ര.
ചിത്രം വർഷം നിർമ്മാണം 1 സുഖത്തിന്റെ പിന്നാലെ 1979 പി‌‌എച്ച് റഷീദ് 2 പെണ്ണൊരുമ്പെട്ടാൽ 1979 വി സി ഗണേശൻ 3 കല്ലുകാർത്യായനി 1979 [[]] 4 മകരവിളക്ക് 1980 എം ഓ ദേവസ്യ 5 ഊതിക്കാച്ചിയ പൊന്ന് 1981 ഷണ്മുഖപ്രിയാ ഫിലിംസ് 6 കയം 1982 ഭാവന 7 എന്റെ കഥ 1983 ഐവാൻ റസ്ക്യൂന 8 കാത്തിരുന്ന ദിവസം 1983 പോൾസൺ ചേരാനല്ലൂർ 9 ഒരു മുഖം പലമുഖം 1983 രാജ ചെറിയാൻ , ശശി മേനോൻ 10 മനസ്സൊരു മഹാസമുദ്രം 1983 [ആർ കന്തസ്വാമി[]] 11 ഒരു തെറ്റിന്റെ കഥ 1984 ടി.കെ. ബാലചന്ദ്രൻ 12 കൂടു തേടുന്ന പറവ 1984 തിരുപ്പതി ചെട്ടിയാർ 13 സ്നേഹിച്ച കുറ്റത്തിന്‌ 1985 ടി കെ ബാലചന്ദ്രൻ 14 മുളമൂട്ടിൽ അടിമ 1985 ഇ.
കെ. ത്യാഗരാജൻ 15 വിട പറയാൻ മാത്രം 1988 ടി ബി സി പ്രസന്റ്സ് 16 രഹസ്യം പരമ രഹസ്യം 1988 ഇ.
കെ. ത്യാഗരാജൻ തിരക്കഥ, ക്ര.
ചിത്രം വർഷം നിർമ്മാണം 1 സുഖത്തിന്റെ പിന്നാലെ 1979 പി‌‌എച്ച് റഷീദ് 2 പെണ്ണൊരുമ്പെട്ടാൽ 1979 വി സി ഗണേശൻ അസോസിയേറ്റ് സംവിധാനം ക്ര.
ചിത്രം വർഷം സംവിധാനം 1 നിറപറയും നിലവിളക്കും 1977 സിംഗീതം ശ്രീനിവാസറാവു 2 മുറ്റത്തെ മുല്ല 1977 ജെ ശശികുമാർ 3 കന്യക 1978 ജെ ശശികുമാർ 4 കല്പവൃക്ഷം 1978 ജെ ശശികുമാർ 5 ജയിക്കാനായ് ജനിച്ചവൻ 1978 ജെ ശശികുമാർ അസിസ്റ്റന്റ് സംവിധാനം ക്ര.
ചിത്രം വർഷം സംവിധാനം 1 കണ്ടവരുണ്ടോ 1972 മല്ലികാർജ്ജുന റാവു 2 ചന്ദ്രകാന്തം 1974 ശ്രീകുമാരൻ തമ്പി 3 മോഹിനിയാട്ടം 1976 ശ്രീകുമാരൻ തമ്പി അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പി.കെ. ജോസഫ്
പാലയൂർ പള്ളി This article relies on references to primary sources .
Please add references to secondary or tertiary sources .
( 2022 നവംബർ ) ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/St.
_Thomas_Syro-Malabar_Catholic_Church,_Palayur പാലയൂർ പള്ളി
തൃശ്ശൂർ ജില്ലയിൽ ചാവക്കാടിനടുത്ത് പാലയൂരിൽ സ്ഥിതി ചെയ്യുന്ന അതി പുരാതനമായ ക്രിസ്തീയ ദേവാലയമാണ് പാലയൂർ പള്ളി ( Palayur Church / Palayoor Church) .
ദേശീയ അന്തർദേശീയ തീർത്ഥാടന കേന്ദ്രവും,ഭാരതത്തിലെ ആദ്യ ക്രിസ്തീയ ദേവാലയങ്ങളിൽ ഒന്നാണ് പാലയൂർ പള്ളി.
വ 52-ൽ തോമാശ്ലീഹ സ്ഥാപിച്ചതായി വിശ്വസിക്കപ്പെടുന്നു.
ആദ്യം അദ്ദേഹം അവിടെ ഒരു കുരിശ് മാത്രം സ്ഥാപിക്കുകയും പിന്നീട് പള്ളി പണികഴിപ്പിക്കുകയും ചെയ്തുവെന്നുമാണ് വിശ്വാസം.
അദ്ദേഹം ഇന്ത്യയിൽ സ്ഥാപിച്ച ഏഴ് പള്ളികളുടെ ഭാഗമായിരുന്നു, മറ്റുള്ളവ ക്രാംഗനൂർ, കൊക്കമംഗലം, കോട്ടക്കാവ്, കൊല്ലം, നിരാനം, ചായൽ (നിലക്കൽ) എന്നിവിടങ്ങളിലായിരുന്നു അവ.
പള്ളി ആദ്യം നിലനിന്നിരുന്ന ഇടത്ത് പള്ളിയുടെ ആദ്യരൂപം നിലനിർത്തിയിരിക്കുന്നു..
പതിനേഴാം നൂറ്റാണ്ടിൽ ജിയാക്കോമോ ഫെനിഷ്യോ ഈ സ്ഥലത്തിന്റെ പ്രധാന പവിത്രതയെ ബലിയർപ്പിക്കാതെ തന്നെ വളരെയധികം മെച്ചപ്പെടുത്തലുകൾ നടത്തി പള്ളി വലുതാക്കി.
സീറോ മലബാർ കത്തോലിക്കാ സഭയുടെ തൃശൂർ അതിരൂപതയിലുൾപ്പെടുന്നതാണ് ഈ പള്ളി.
വലിയ നൊയമ്പിൽ  ഓശാന ഞായറിന് മുമ്പുള്ള ഞായർ തൃശൂർ അതിരൂപതയുടെ കീഴിലുള്ള പളളികളിൽ നിന്ന് പാലയൂർ പള്ളിയിലേക്ക് മഹാതീർത്ഥാടനം നടത്തുന്നു.
ജൂലൈ മൂന്നിന് മാർ തോമാശ്ലീഹായുടെരക്തസാക്ഷി ദിനത്തിന്റ ശ്രാദ്ധ ഊട്ട് നടത്തുന്നു.
പാലയൂർ പളളി, ചരിത്ര മ്യൂസിയം, ശ്ലീഹാ സ്ഥാപിച്ച കൽകുരിശ് , ബോട്ട് കുളം, ലോകത്തിലെ ഏറ്റവും വലിയ തോമാശ്ലീഹായുടെ ശിൽപം, ചരിത്ര പ്രസിദ്ധമായ തളിയകുളം, എന്നിവയാണ് ഇവിടെ തീർത്ഥാടകർക്ക് സന്ദർശിക്കാവുന്നത്.
ചാവക്കാട് തൃശൂർ റൂട്ടിൽ ആണ് പള്ളി സ്ഥതി ചെയ്യുന്നത് ചാവക്കാട് ബസ് സ്റ്റാഡിൽ നിന്ന് ഒരുകിലോമീറ്ററും ,ഗുരുവായൂർ റെയിൽവേ സ്റ്റേഷനിൽ നിന്ന് നാലു കിലോ മീറ്ററും ,നെടുമ്പാശ്ശേരി വിമാന താവളത്തിൽ നിന്ന് 90 കിലോമീറ്ററും മാറി സ്ഥ്തി ചെയ്യുന്നു.
ചരിത്രം സെൻ്റ് തോമസിൻ്റെ ഏറ്റവും വലിയ ശില്പം ഇവിടെയാണ് സ്ഥാപിച്ചിട്ടുള്ളത്
ക്രിസ്ത്യൻ പാരമ്പര്യമനുസരിച്ച് സെന്റ് തോമസ് മുസിരിസിൽ നിന്ന് (കൊടുങ്ങല്ലൂർ) സഞ്ചരിച്ച് കായലിലൂടെ ബോട്ടിൽ പാലയൂരിൽ എത്തി.
അക്കാലത്ത് പാലയൂർ ബ്രാഹ്മണരുടെയും യഹൂദരുടെയും ശക്തികേന്ദ്രമായിരുന്നു.
പാലയൂരിലെ ജൂത വ്യാപാരികളെ "ജൂദക്കുന്നു" (യഹൂദരുടെ കുന്നിന്റെ അർത്ഥം) സന്ദർശിക്കാനും ക്രിസ്തീയ സുവിശേഷം പ്രസംഗിക്കാനും അദ്ദേഹം എത്തി.
ഈ സ്ഥലം വരണ്ട ഭൂമിയായി മാറിയെങ്കിലും പ്രാദേശികമായി 'ബോട്ടുകുളം' എന്നറിയപ്പെടുന്ന ബോട്ട് ജെട്ടി എന്ന നിലയിലുള്ള ചരിത്രപരത സെന്റ് തോമസിന്റെ സ്മാരകമായി സംരക്ഷിച്ചിരിക്കുന്നു (ചിത്രം കാണുക)
സെന്റ് തോമസ് സ്ഥാപിച്ച ഏഴ് പള്ളികളിൽ മൂന്നെണ്ണം മാത്രം - ത്രിസൂരിലെ സിറോ-മലബാർ കത്തോലിക്കാ അതിരൂപതയിലെ പാലയൂർ, സിറോ-മലബാർ കത്തോലിക്കാ മേജർ ആർക്കെപാർക്കി, എറണാകുളം-അങ്കമാലി, മലങ്കാര ഓർത്തഡോക്സ് രൂപതയിലെ നിരണം മാതം തുടർച്ച അവകാശപ്പെട്ടുള്ളൂ, ബാക്കിയുള്ള നാല് പള്ളികൾ അവരുടെ സ്ഥലങ്ങളിൽ നിരവധി മാറ്റങ്ങൾക്ക് വിധേയമായി.
സെന്റ് തോമസ് 17 വർഷം ഇന്ത്യയിൽ താമസിച്ചുവെന്ന് രേഖപ്പെടുത്തിയിട്ടുണ്ട് : 4 വർഷം സിന്ധിൽ (ഇപ്പോൾ പാകിസ്ഥാനിൽ), മലബാർ തീരത്ത് 6 വർഷവും തമിഴ്‌നാട്ടിലെ മൈലാപൂരിൽ 7 വർഷവും.
എ ഡി 52 ൽ സെന്റ് തോമസിന്റെ ചരിത്രപരമായ വരവിന്റെ ബഹുമാനാർത്ഥം ഇന്ത്യൻ സർക്കാരിന്റെ ഇന്ത്യൻ പോസ്റ്റൽ സർവീസ് 1964 ലും 1973 ലും രണ്ട് സ്മാരക സ്റ്റാമ്പുകൾ കൊണ്ടുവന്നു.
തോമാശ്ലീഹായെ പാലയൂർ വന്നതിനെ പറ്റിയും കേരളത്തിലെ ആദ്യത്തെ ക്രിസ്ത്യൻ ദേവാലയ സ്ഥാപനത്തെക്കുറിച്ചും വളരെയധികം ഐതിഹ്യങ്ങൾ നിലവിലുണ്ട്.
ആദ്യനൂറ്റാണ്ടുകളിൽ ഈ പ്രദേശത്ത് ജൈന മതവും ബുദ്ധമധവും വ്യാപിച്ചിരുന്നു.
അക്കാലത്ത് സൂര്യാരാധന്ന ചില നാട്ടുകാരുടെ ഇടയിൽ നിലനിന്നിരുന്നു.
എ.ഡി 52ൽ മാർതോമാശ്ലീഹാ തളിയ കുളത്തിൽ എത്തിയപ്പോൾ അവിടെ ചിലർ കുളി കഴിഞ്ഞു വെള്ളം കൈകുമ്പിളിലെടുത്ത് മന്ത്രങ്ങൾ ഉരുവിട്ടുകൊണ്ടു  'അർഗ്യം' അല്ലെങ്കിൽ 'തർപ്പണം' (വെള്ളം മന്ത്രം ജപിച്ചു മുകളിലേക്ക് എറിയുക ) നടത്തുന്നതായി കണ്ടു.
തോമാശ്ലീഹാ ചോദിച്ചപ്പോൾ ഞങ്ങൾ തർപ്പണം ചെയ്‌ത്‌ സൂര്യദേവനെ ആരാധിക്കുകയാണെന്ന് അവർ പറഞ്ഞു.
അദ്ദേഹം അവരോട് തർക്കിച്ചു , അവർ സമർപ്പിച്ച ജലം സൂര്യദേവൻ സ്വീകരിക്കുന്നില്ലെന്ന് പ്രസ്താവിച്ചു.
അത് കൊണ്ടാണ് അവർ ജലം  മുകളിലേക്ക് എറിഞ്ഞാലും അത് താഴേക്ക് വീഴുന്നത് എന്ന് അദ്ദേഹം പറഞ്ഞു.
അദ്ദേഹം ആ ബ്രാഹ്മണരെ വെല്ലുവിളിച്ചു.
അവർ ചെയ്ത അതേ രീതിയിൽ വെള്ളം മുകളിലേക്ക് എറിഞ്ഞാൽ  തന്റെ ദൈവം അത് സ്വീകരിക്കുമെന്ന് പറഞ്ഞു കൊണ്ട്  അവൻ അവരുമായി ഒരു പന്തയം വെച്ചു.
താൻ മുകളിലേക്ക് എറിഞ്ഞ വെള്ളം തിരികെ വീഴില്ല.
തോമാശ്ലീഹാ  ഇത് തെളിയിച്ചാൽ അവന്റെ ദൈവം ശ്രേഷ്ഠനാണ്, ബ്രാഹ്മണർ ക്രിസ്തുമതം സ്വീകരിക്കേണ്ടിവരും.
അല്ലെങ്കിൽ തോമാശ്ലീഹാ അവരുടെ ദൈവത്തിൽ വിശ്വസിക്കാം എന്നായിരുന്നു പന്തയം.
പറഞ്ഞത് പോലെ തന്നെ തോമാശ്ലീഹാ പരിശുദ്ധ ത്രിത്വത്തെ വിളിച്ച് കുരിശടയാളം വരച്ചു തന്റെ കൈപ്പത്തിയിൽ പിടിച്ച വെള്ളം വായുവിലേക്ക് എറിഞ്ഞു, അത് ഉയരത്തിൽ വായുവിൽ തങ്ങി നിന്നു.
ഈ അത്ഭുതം കണ്ടു ബ്രാഹ്‌മണർ അത്ഭുതം പൂണ്ടു.
ഈ അത്ഭുതത്തിലൂടെ അദ്ദേഹം നിരവധി ബ്രാഹ്മണരെയും ജൂതന്മാരെയും മതപരിവർത്തനം ചെയ്തു.
അദ്ദേഹം അവിടെ പാലയൂരിൽ  ക്രിസ്തുവിന്റെ പ്രബോധനങ്ങൾ നടത്തി.
ഹിന്ദു ബ്രാഹ്മണ സമുദായത്തിൽ പെട്ട ഒരുപാട് പേർ അദ്ദേഹത്തിന്റെ ഈ പ്രവർത്തികളിലൂടെ ക്രിസ്തുമതത്തിൽ വിശ്വസിച്ചു.
ക്രിസ്തു മതത്തിലേക്ക് മാറിയവരെ അടുത്തുള്ള കുളത്തിൽ സ്നാനപ്പെടുത്തി, ഈ കുളം ഇപ്പോൾ " തളിയകുളം " എന്ന് അറിയപ്പെടുന്നു, ഇത് ഭാരതത്തിലെ  ആദ്യത്തെ "സ്നാന കുളം", "ഇന്ത്യയിലെ ക്രിസ്തുമതത്തിന്റെ ജന്മസ്ഥലം" എന്നൊക്കെ എന്നറിയപ്പെടുന്നു.
തോമാശ്ലീഹാ കൊടുങ്ങല്ലൂരിൽ നിന്നും വഞ്ചിയിൽ  (ബോട്ടിൽ) വന്നിറങ്ങിയ കുളം "ബോട്ട് കുളം" എന്നും അറിയപ്പെടുന്നു.
എന്നാൽ ക്രിസ്തുമതത്തിലേക്ക് പരിവർത്തനം  ചെയ്യാത്ത ബ്രാഹ്മണർ   ശപിക്കപ്പെട്ട സ്ഥലം'  അല്ലെങ്കിൽ " ശാപ കാട് " എന്ന വിശേഷണം പാലയൂരിന് നൽകുകയും സ്വയം പിന്നീട് വേമ്പനാട്ടിലേക്ക് കുടിയേറുകയും ചെയ്തു.
"ശാപ കാട് " പിന്നീട് " ചാവക്കാട് " ആയി മാറി എന്ന് ഐതിഹ്യം.
അന്നത്തെ പ്രധാന ബ്രാഹ്മണ കുടുംബങ്ങൾ ആയ കള്ളി,കാളിക്കാവ്,പകലോമറ്റം,ശങ്കരപുരി എന്നീ കുടുംബങ്ങളിലെ കാരണവന്മാർക്ക് ശ്ലീഹ പുരോഹിത പട്ടവും നൽകിയതായി വിശ്വസിച്ചു വരുന്നു .
തോമാശ്ലീഹാ ജ്ഞാന സ്നാനം നൽകിയതായി കരുതുന്ന ഈ കുടുംബങ്ങൾ അന്നാട്ടിലെ ഭൂരിപക്ഷ സമുദായാംഗങ്ങളുടെ എതിർപ്പ് മൂലം അവിടെ നിന്നും പലായനം ചെയ്തു .
ഇതിൽ പകലോമറ്റം ,ശങ്കരപുരി കുടുംബങ്ങൾ കോട്ടയം ജില്ലയിലെ കുറവിലങ്ങാട് കേന്ദ്രീകരിച്ചും , കള്ളി , കാളികാവ് കുടുംബങ്ങൾ തൃശൂർ ജില്ലയിലെ കുന്നംകുളം പഴഞ്ഞി കേന്ദ്രീകരിച്ചും  ക്രിസ്ത്യൻ സമൂഹം ആയി തീർന്നു എന്ന് വിശ്വസിക്കപ്പെടുന്നു .
കേരളത്തിൽ നിന്ന് മാർ തോമാ തമിഴ്‌നാട്ടിലേക്ക് പോയി സുവിശേഷം പ്രസംഗിച്ചു.
മൈലാപ്പൂരിലെ ചിന്നമലയിൽവച്ച് ഏ.
ഡി.72 ജൂലൈ മൂന്നിന് പൂജാരിയുടെ കുന്തംകൊണ്ടുള്ള കുത്തേറ്റ് വിശ്വാസത്തിനുവേണ്ടി രക്തസാക്ഷിയായതായി വിശ്വസിക്കപ്പെടുന്നു.
നിലവിൽ ഉള്ള ദേവാലയം പാലയൂർ മാർത്തോമാ കുരിശ്
പാലയൂരിൽ നിന്ന് ഹിന്ദു ബ്രാഹ്മണരുടെ കുടിയേറ്റത്തെത്തുടർന്ന്, വിജനമായ പഴയ ഹിന്ദു ക്ഷേത്രം ഉൾപ്പെടുത്തി പള്ളി പണിതു.
പേർഷ്യൻ പള്ളി പദ്ധതിയോടുകൂടിയ അലങ്കാരവുമായി ബന്ധപ്പെട്ട് ഹിന്ദു വാസ്തുശൈലിയുടെ സംയോജനമായിരുന്നു പള്ളി.
പള്ളിയുടെ മേൽക്കൂര ഒരു ഗോപുരം പോലെ ഉയരുന്നു.
സമീപനമോ പ്രവേശന കവാടമോ ഒരു ഹിന്ദു ശൈലിയിലുള്ള മണ്ഡപം പോലെയാണ്.
അന്ധവിശ്വാസങ്ങൾ മാത്രമല്ല, പഴയ പള്ളി നിലനിർത്തുന്നതിനെക്കുറിച്ച് വികാരാധീനരുമായ നാട്ടുകാരിൽ നിന്ന് ഉചിതമായ അനുമതി ലഭിച്ചശേഷം ഒരു ഇറ്റാലിയൻ മിഷനറി ചെറിയ പഴയ തേക്ക് മരം പള്ളിക്ക് ചുറ്റും പുതിയ പള്ളി പണിതു.
എന്നിരുന്നാലും, പള്ളി പൂർത്തീകരിച്ചതിനുശേഷം പുരോഹിതൻ ഉചിതമായ ഒരു പ്രസംഗം നടത്തിയ ശേഷം, പഴയ തടി ഘടന പൊളിച്ചുമാറ്റാൻ പ്രദേശവാസികൾ സമ്മതിച്ചു, അതിന്റെ ഫലമായി സഭ മനോഹരമായി കാണപ്പെട്ടു.
സെന്റ് തോമസ് സമർപ്പിച്ച യഥാർത്ഥ ബലിപീഠം ഇപ്പോഴും നിലനിർത്തിയിട്ടുണ്ട്.
പതിനെട്ടാം നൂറ്റാണ്ടിൽ ടിപ്പു സുൽത്താൻ കേരളത്തിൽ അധിനിവേശം നടത്തിയപ്പോൾ പള്ളി തീകൊണ്ട് നശിപ്പിക്കപ്പെട്ടു.
അതിനുശേഷം അത് പുനർനിർമിച്ചു.
മാർ തോമാശ്ലീഹാ സ്ഥാപിച്ച കൽക്കുരിശ് , ചരിത്ര പ്രസിദ്ധമായ ബോട്ട് കുളo , ലോകത്തിലെ ഏറ്റവും വലിയ തോമാശ്ലീഹായുടെ പ്രതിമ ഇവിടെ സ്ഥിതിചെയ്യുന്നു.
പൂർവ്വികർക്ക് മാമ്മോദീസാ നല്കിയ പുണ്യമായ തളിയകുളം .
ഈ തളിയകുളത്തിൽ എല്ലാമാസവും സമൂഹ മാമ്മോദീസ നടത്തുന്നു.
കേളത്തിന്റെ വിവിധ ഭാഗങ്ങളിൽ നിന്നുള്ളവർ ഇവിടെ വന്ന് കുഞ്ഞുങ്ങൾക്ക് മാമ്മോദീസ നൽകുന്നു.
പാലയൂർ പള്ളിയിൽ എല്ലാ ചൊവാഴ്ചകളിലും ചൊവ്ഴച്ച ആചരണം നടത്തുന്നു.
മാസത്തിലെ പത്താം തിയ്യതി കഴിഞ്ഞു വരുന്ന ഞായറാഴ്ച്ച മുപ്പിട്ടു ഞായർ ആയി ആഘോഷിക്കുന്നു ഈ ദിവസങ്ങളിൽ കുഞ്ഞുങ്ങൾക്ക് ഉള്ള ആദ്യ ചോറൂണ് നടത്തുന്നു.
ചരിത്രപ്രിസിദ്ധമായ പാലയൂർ പള്ളിയിൽ തലയുയർത്തി നിൽക്കുന്ന ഉത്തുംഗമായ മണിമാളിക പള്ളിയുടെ പ്രൗഡിയും പഴമയും വിളിച്ചോതുന്നു.
ഇന്ന് അപൂർവ്വം പള്ളികളിൽ മാത്രമാണ് ഈ രൂപത്തിലുള്ള മണിമാളിക കാണുവാൻ സാധിക്കുന്നത്.
പാലയൂർ പള്ളിയിൽ വരുന്നവർ ആദ്യം ഉറ്റുനോക്കുന്നത് ഈ മണിമാളികയിലാണ്.
ആറ് നിലകളും അതിനുമുകളിൽ തകരംകൊണ്ടു നിർമ്മിതമായ ചതുഷ്കോണാകൃതിയിലുള്ള ഒരു മേൽക്കൂടം ഉൾപ്പടെ ഏഴ് നിലകളിയാളയിരുന്നു മണിമാളികയുടെ ആദ്യരൂപം.
മേൽക്കൂടിന് മുകളിൽ പേർഷ്യൻ മാതൃകയിലുള്ള ഒരു കുരിശും സ്ഥാപിച്ചിരുന്നു.
2020 ജൂലൈ 3ന് പാലയൂർ മാർത്തോമ തീര്ഥാടനകേന്ദ്രത്തെ മേജർ ആർക്കി എപ്പിസ്‌കോപ്പൽ തീർത്ഥാടന കേന്ദ്ര മായി സീറോ മലബാർ സഭ പ്രഖ്യാപിച്ചു.
പാലയൂർ മഹാതീർത്ഥാടനം
വലിയ നൊയമ്പിലെ ഓശാന ഞായറിനു മുമ്പുള്ള ഞായറാഴ്ച്ച തൃശൂർ അതിരൂപതയുടെ നേതൃത്വത്തിൽ പാലയൂർ മഹാതീർത്ഥാടനം ഇവിടെ നടത്തുന്നു.
അന്നേ ദിവസം തൃശൂരിൽ നിന്നും തീർത്ഥാടകർ കാൽ നടയായി ഏകദേശം 40 കിലോമീറ്റർ സഞ്ചരിച്ച് പാലയൂർ വിശുദ്ധ മാർത്തോമൻ തീർത്ഥകേന്ദ്രത്തിൽ  എത്തുന്നു.
പാലയൂർ മഹാതീർത്ഥാടനം തോമാശ്ലീഹായുടെ സുവിശേഷം പ്രചരിപ്പിച്ചു കൊണ്ടുള്ള  കാൽ നടയാത്രയെ അനുസ്മരിക്കുന്നു.
സ്ഥിതി ചെയ്യുന്ന സ്ഥലം
തൃശൂർ ജില്ലയിലെ ചാവക്കാടിനടുത്ത്, കാഞ്ഞാണി റോഡിൽ ആണ് പാലയൂർ തീർത്ഥാടന കേന്ദ്രം സ്ഥിതി ചെയ്യുന്നത്.
ചാവക്കാട് ബസ്സ് സ്റ്റാൻഡിൽ നിന്ന് ഒരു കിലോമീറ്ററും, ഗുരുവായൂർ റെയിൽവേ സ്റ്റേഷനിൽ നിന്ന് നാലു കിലോമീറ്ററും, നെടുമ്പാശ്ശേരി വിമാനതാവളത്തിൽ നിന്ന് 85 കിലോമീറ്ററും ആണ് യാത്രാ ദൂരം.
പാലയൂർ മഹാദേവക്ഷേത്രം
ഐതീഹ്യം അനുസരിച്ച് തൃശ്ശൂർ ജില്ലയിലെ ചാവക്കാടിനടുത്ത് സ്ഥിതിചെയ്തിരുന്നു എന്ന് പറയപ്പെടുന്ന ഒരു ക്ഷേത്രമാണ് പാലയൂർ മഹാദേവക്ഷേത്രം .
ക്ഷേത്ര നിർമ്മാണം നടന്നത് ചേര രാജാക്കന്മാരുടെ കാലത്താണെന്നും ചിലർ വിശ്വസിക്കുന്നു.
കേരളത്തിലെ നൂറ്റെട്ട് ശിവക്ഷേത്രങ്ങളിൽ പ്രാധാന്യമേറിയതായിരുന്നു എന്ന് പറയപ്പെടുന്ന ഈ ക്ഷേത്രത്തിലെ പ്രധാന പ്രതിഷ്ഠ പരമശിവൻ ആയിരുന്നുവത്രേ.
വൈഷ്ണവാശഭൂതനായ ശ്രീ പരശുരാമൻ കേരളത്തിൽ നൂറ്റെട്ട് ശിവക്ഷേത്രങ്ങൾക്കായി പ്രതിഷ്ഠനടത്തുകയുണ്ടായി എന്ന് ഐതിഹ്യം.
അതിലൊരു ക്ഷേത്രമായിരുന്നുവത്രേ പാലയൂർ മഹാദേവക്ഷേത്രം.
തോമാശ്ലീഹായുടെ കേരള സന്ദർശത്തിൽ പാലയൂരെ നമ്പൂതിരിമാരിൽ പലരെയും ക്രിസ്തുമതത്തിലേക്ക് ചേർക്കുവാൻ സാധിക്കുകയുണ്ടായി എന്ന ഐതിഹ്യം പ്രചാരത്തിലുണ്ട്.
അന്ന് ക്രിസ്തുമതം സ്വീകരിച്ച ചിലരുടെ സഹായത്തോടെ പാലയൂരിലെ ശിവക്ഷേത്ര പ്രദേശവും ക്രൈസ്തവർക്ക് കിട്ടുകയും, അവർ ആ പഴയ ക്ഷേത്ര പരിസരത്തുതന്നെ ക്രൈസ്തവ പള്ളി നിർമ്മിക്കുകയും ചെയ്തുവെന്ന് ചിലർ വിശ്വസിക്കുന്നു.
വർഷങ്ങളുടെ യാത്രയിൽ ക്ഷേത്രം ഇല്ലാതായി അവിടെ പള്ളിമാത്രമായി മാറിയതാണത്രേ.
എന്നാൽ മറ്റൊരു വിഭാഗം ഈ വാദഗതിയെ തള്ളിക്കളയുന്നു.
അവരുടെ അഭിപ്രായത്തിൽ തോമാശ്ലീഹ സ്ഥാപിച്ചത് കുന്നംകുളത്തിന് അടുത്തുള്ള ആർത്താറ്റ് പള്ളിയാണ്.
അവരുടെ അഭിപ്രായത്തിൽ പാലയൂർ പള്ളി ആർത്താറ്റ് പള്ളിയുടെ ഒരു കുരിശുപള്ളിയായി വളരെ കാലം ശേഷം പണിയപ്പെട്ടതാണ്.
മാത്രമല്ല, ഇവരുടെ അഭിപ്രായത്തിൽ നമ്പൂതിരിമാർ അല്ല, യഹൂദരാണ് ഈ മേഖലയിൽ ആദ്യമായി ക്രിസ്തുമതം സ്വീകരിച്ചവർ.
കേരളത്തിൽ നമ്പൂതിരിമാർ എത്തുന്നത് ആറാം നൂറ്റാണ്ടിനുശേഷമാണ്.
ഇവയെല്ലാം കൃത്രിമമായി സൃഷ്ടിച്ച കഥകളാണെന്നും അഭിപ്രായപ്പെടുന്നവരുമുണ്ട്.
വർഗ്ഗീയ ലക്ഷ്യങ്ങൾക്കായി ഇത്തരം കഥകൾ തത്പരകക്ഷികൾ ഉയോഗിക്കന്നുവെന്നും ഇവർ വാദിക്കുന്നു.
വളരെ കുറച്ചുനാളുകൾക്കു മുൻപു വരെ പഴയക്ഷേത്ര അവശിഷ്ടങ്ങൾ അവിടെ കാണാമായിരുന്നുവെന്ന് ചിലർ വാദിക്കുന്നു.
അതിന്റെ ഉത്തമ ഉദാഹരണമായി പാലയൂർ പള്ളിയുടെ കിഴക്കും പടിഞ്ഞാറും ഭാഗങ്ങളിലായി ഇപ്പോഴും കാണുന്ന വിസ്താരമേറിയ കുളങ്ങൾ ആണ്.
ഏന്നാൽ മുൻപ് ഈ പ്രദേശങ്ങൾ കടലിനടിയിൽ ആയിരുന്നു എന്ന് വാദിക്കുന്നവരുമുണ്ട്.
അങ്ങനെയെങ്കിൽ കുളങ്ങൾ കടലിന്റെ ശേഷിപ്പുകൾ ആയിരിക്കാം.
അവലംബം ↑ കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“ ↑ ↑ നൂറ്റെട്ട് ശിവാലയങ്ങൾ - കുഞ്ഞിക്കുട്ടൻ ഇളയത് ↑ കേരള ചരിത്രം - എ. ശ്രീധരമേനോൻ, ഡി.സി. ബുക്സ് 1 2 സെന്റ് തോമസ് - പാലയൂർ ↑ വൈഖരി-ശൈവക്ഷേത്രം ↑ പാലയൂർ സെന്റ്തോമസ് പള്ളി ↑ പാലയൂർ പള്ളി വെബ് സൈറ്റ് 1 2 1 2 1 2 ഇതും കാണുക പാലയൂർ അവലംബം
പാലറ്റ് ഇംഗ്ലീഷ് വിലാസം https://ml.wikipedia.org/wiki/Pallet പഴയമാതൃകയിലുള്ള മരത്തിന്റെ പാലറ്റ് ഒൻപത് കാലുകളുള്ള പ്ലാസ്റ്റിക്കിൽ നിർമ്മിച്ച പാലറ്റ് ഇത് എല്ലാ ഭാഗത്തുനിന്നും പൊക്കിയെടുക്കാവുന്നതാണ്‌ A metal pallet with removable beams.
These are often used by tree nurseries (to stack trees) Automated palletizing of bread with industrial KUKA robots at a bakery in Germany
ഫോർക്ക്‌ലിഫ്റ്റ് പോലെയുള്ള ഉപകരണങ്ങൾ ഉപയോഗിച്ച് ചരക്കുകളുടെ സ്ഥാനം മാറ്റുന്ന സമയം അവയുടെ നീക്കം എളുപ്പമാക്കുന്നതിന്‌ വേണ്ടി ഉപയോഗിക്കുന്ന നിർമ്മിതിയാണ്‌ പാലറ്റ് (Pallet (IPA: /ˈpæːlɨt/)).
കൂടുതൽ പാലറ്റുകളും നിർമ്മിക്കപ്പെടുന്നത് മരം കൊണ്ടാണെങ്കിലും പ്ലാസ്റ്റിക്ക് , ലോഹം , പേപ്പർ തുടങ്ങിയവയിൽ നിർമ്മിക്കപ്പെട്ടവയും ഉപയോഗിക്കപ്പെടുന്നു.
ഒരോന്നിനും അതിന്റേതായ ഗുണദോഷവശങ്ങളുണ്ട്.
പാലസ്സ് ഓൺ വീൽസ് Palace on Wheels at Jaipur railway station .
ഇന്ത്യയിലെ ആദ്യവിനോദസഞ്ചാരട്രെയിനാണ് പാലസ് ഓൺ വീൽസ് .
രാജസ്ഥാനിലെ വിനോദസഞ്ചാരമേഖലയെ അഭിവൃദ്ധിപ്പെടുത്തുക എന്ന ലക്ഷ്യത്തോടെ രാജസ്ഥാൻ ടൂറിസം ഡെവലപ്മെന്റ് കോർപ്പറേഷനുമായി ചേർന്നാണ് ഈ സംരം‌‌‌‌‌‌‌‌‌‌ഭം ഇന്ത്യൻ റെയിൽവേ ആരംഭിച്ചത്.
ഇരുപത്തിമൂന്ന് കോച്ചുകളുളള പാലസ് ഓൺ വീൽസിൽ 104 യാത്രക്കാരെ ഉൾക്കൊളളിക്കാൻ സൗകര്യമൊരുക്കിയിട്ടുണ്ട്.
മഹാരാജ , മഹാറാണി എന്ന പേരിൽ രണ്ട് റെസ്റ്റോറന്റുകൾ, ഒരു ബാർ കം ലോഞ്ച്, 14 സലൂണുകൾ, ഒരു സ്പാ തുടങ്ങിയവ ഇതിലുണ്ട് .
പഴയകാല രജപുത്രനാട്ടുരാജ്യങ്ങളുടെ പേരിലാണ് ഇതിലെ കോച്ചുകൾ .
എഴു രാത്രിയും എട്ട് പകലുമായി നീളുന്ന യാത്രയിൽ ജയ്പ്പൂർ, സവായ് മധോപ്പൂർ, ചിറ്റോർഗഡ്, ഉദയ്പ്പൂർ, ജയ്സാൽമിർ, ജോധ്പ്പൂർ, ഭരത്പ്പൂർ, ആഗ്ര എന്നീ സ്ഥലങ്ങൾ സന്ദർശിക്കുന്നു.
പുറത്തേക്കുള്ള കണ്ണികൾ Website Archived 2015-10-21 at the Wayback Machine .
of Rajasthan Tourism Development Corporation Ltd. (RTDC), a Government Of Rajasthan Undertaking അവലംബം
പാലാ തങ്കം ഇംഗ്ലീഷ് വിലാസം https://ml.wikipedia.org/wiki/Pala_Thankam
മലയാളത്തിലെ ഒരു നാടക ചലച്ചിത്ര അഭിനേത്രിയാണ് പാലാ തങ്കം .
മൂവായിരത്തോളം വേദികളിൽ നാടകത്തിലും 400-ലധികം ചലച്ചിത്രങ്ങളിലും അഭിനയിച്ചിട്ടുണ്ട്.
അഭിനയത്തോടൊപ്പം ഗായികയായും ഡബ്ബിങ് ആർട്ടിസ്റ്റായും പ്രവർത്തിച്ചിട്ടുണ്ട്.
കോട്ടയം ജില്ലയിലെ പാലാ അരുണാപുരത്ത് രാഘവൻ നായരുടെയും ലക്ഷ്മി കുട്ടിയമ്മയുടെയും മകളായി ജനിച്ചു.
പുലിയന്നുരിലുള്ള വിജയൻ ഭാഗവതരുടെയടുത്ത് സംഗീതം അഭ്യസിച്ചു.
ചങ്ങനാശ്ശേരി ലക്ഷ്മീപുരം കൊട്ടാരത്തിലെ എ.പി.ആർ. വർമ്മയുടെ കീഴിലും സംഗീതം അഭ്യസിച്ചു.
12-ആം വയസ്സിൽ ആലപ്പി വിൻസന്റിന്റെ കെടാവിളക്ക് എന്ന ചലച്ചിത്രത്തിലൂടെ അഭിനയരംഗത്തെത്തി.
ഗായികയായാണ് ഈ ചിത്രത്തിലേക്കു ക്ഷണിക്കപ്പെട്ടതെങ്കിലും സത്യന്റെ പെങ്ങളുടെ വേഷം അവതരിപ്പിക്കുകയും രണ്ട് ഗാനങ്ങൾ ആലപിക്കുകയും ചെയ്തു.
എന്നാൽ ഈ ചിത്രം പുറത്തിറങ്ങിയില്ല.
പിന്നീട് മദ്രാസിൽ നിന്നും തിരിച്ചെത്തി പാലായിലെ നിരവധി ക്ലബ്ബുകളിലും നാടകസമിതികളിലും പാടി.
അന്നുമുതലാണ് പാലാ തങ്കം എന്നറിയപ്പെട്ടത്.
എൻ.എൻ. പിള്ളയുടെ വിശ്വകേരള എന്ന നാടകസമിതിയിലാണ് ആദ്യമായി നാടകത്തിൽ അഭിനയിച്ചത്.
തുടർന്ന് ചങ്ങനാശ്ശേരീ ഗീഥാ തീയറ്റേഴ്‌സിൽ നാലുവർഷം അഭിനയിച്ചു.
പി.ജെ. ആന്റണി , ഗോവിന്ദൻ കുട്ടി എന്നിവരുടെ നാടകസമിതികളിലും അഭിനയിച്ചു.
കുഞ്ചാക്കോയുടെ നിർദ്ദേശപ്രകാരം സത്യന്റെ കടലമ്മ എന്ന ചലച്ചിത്രത്തിൽ ചെറിയൊരു വേഷത്തിൽ അഭിനയിച്ചു.
തുടർന്ന് ഉദയായുടെ തന്നെ റബേക്കയിൽ സത്യന്റെ അമ്മയുടെ വേഷം അഭിനയിച്ചു.
തുടർന്നാണ് കെ.പി.എ.സി.യിൽ പ്രവേശിച്ചതും നിങ്ങളെന്നെ കമ്യുണിസ്റ്റാക്കി, സർവ്വേക്കല്ല്, മൂലധനം തുടങ്ങിയ നാടകങ്ങളിൽ അഭിനയിച്ചതും.
പിന്നീട് പൊൻകുന്നം വർക്കിയുടെ നാടകത്തിൽ അഭിനയിക്കവേയാണ് ഭർത്താവ് വാഹനാപകടത്തിൽ മരണമടഞ്ഞത്.
പി. ഭാസ്‌ക്കരന്റെ തുറക്കാത്ത വാതിൽ എന്ന ചിത്രത്തിലെ അമ്മ വേഷത്തിലൂടെയാണ് പിന്നീട് ചലച്ചിത്രരംഗത്ത് ശ്രദ്ധിക്കപ്പെട്ടത്.
തുടർന്ന് ഇന്നല്ലങ്കിൽ നാളെ , നിറകുടം , കലിയുഗം , ഏണിപ്പടികൾ , അനുഭവങ്ങൾ പാളിച്ചകൾ തുടങ്ങിയ ചിത്രങ്ങളിൽ അഭിനയിച്ചു.
അക്കാലത്ത് നിരവധി ചിത്രങ്ങളിൽ ശബ്ദം നൽകിയിരുന്നു.
ബോബനും മോളിയും സിനിമയിൽ ബോബൻ, കൃഷ്ണാ ഗുരുവായൂരപ്പായിൽ ബേബി ശാലിനി എന്നിവർക്കു വേണ്ടിയും ശബ്ദം നൽകി.
പക്ഷികൾക്കും മൃഗങ്ങൾക്കും ഒക്കെ അക്കാലത്ത് തങ്കം ശബ്ദം നൽകിയിരുന്നു.
ഷീല , ജയഭാരതി , ശാരദ തുടങ്ങിവർക്കൊക്കെ ശബ്ദം നൽകി.
പ്രേംനസീർ , മധു , ഉമ്മർ , സുകുമാരൻ , ജയൻ , കമലഹാസൻ , ശാരദ , ജയഭാരതി , ശ്രീദേവി ഉൾപ്പെടെയുള്ള അഭിനേതാക്കൾക്കൊപ്പം അമ്മ വേഷങ്ങളിൽ അഭിനയിച്ചു.
വിശ്വകേരള കലാസമിതി, ജ്യോതി തിയേറ്റേഴ്‌സ്, കെ.പി.എ.സി. ഉൾപ്പെടെയുള്ള നാടക സമിതികളിൽ മൂവായിരത്തോളം വേദികളിൽ അഭിനയിച്ചു.
ചലച്ചിത്ര അഭിനയത്തോടൊപ്പം ഡബ്ബിങ് ആർട്ടിസ്റ്റായും പ്രവർത്തിച്ചു.
അമ്മ സംഘടനയിൽ വിശിഷ്‌ടാംഗത്വം ലഭിച്ചിട്ടുണ്ട്.
ബാലൻ കെ. നായരുടെ യാഗാഗ്നി എന്ന ചിത്രത്തിലാണ് അവസാനമായി അഭിനയിച്ചത്.
16-ആം വയസ്സിൽ കൈതമുക്ക് സ്വദേശിയും പോലീസ് ഉദ്യോഗസ്ഥനുമായ ശ്രീധരൻ തമ്പിയുമായുള്ള വിവാഹം നടന്നു.
2021 ജനുവരി 10 ന് പത്തനാപുരം ഗാന്ധിഭവനിൽ അന്തരിച്ചു.
ചലച്ചിത്രങ്ങൾ റെബേക്ക - 1963 കള്ളിച്ചെല്ലമ്മ - 1969 മറുനാട്ടിൽ ഒരു മലയാളി - 1971 ഗംഗാസംഗമം - 1971 നൃത്തശാല - 1972 ആറടിമണ്ണിന്റെ ജന്മി - 1972 തീർത്ഥയാത്ര - 1972 അക്കരപ്പച്ച - 1972 മറവിൽ തിരിവ് സൂക്ഷിക്കുക - 1972 പണിമുടക്ക് - 1972 പൊയ്മുഖങ്ങൾ - 1973 ഉദയം - 1973 അഴകുള്ള സെലീന - 1973 കലിയുഗം - 1973 ചഞ്ചല - 1974 തുമ്പോലാർച്ച - 1974 കന്യാകുമാരി - 1974 രഹസ്യരാത്രി - 1974 അഭിമാനം - 1974 ശ്രീദേവി -  1975 മിനിമോൾ - 1977 ഓർമ്മകൾ മരിക്കുമോ - 1977 ജഗദ്ഗുരു ആദിശങ്കരൻ - 1977 അനുഗ്രഹം - 1977 ബലപരീക്ഷണം - 1978 ലൗലി - 1979 ചന്ദ്രഹാസം - 1980 തടാകം - 1982 അവലംബം
പാലരുവി വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Palaruvi_Waterfall
8°56′28.8″N 77°9′57.58″E ﻿ / ﻿ 8.941333°N 77.1659944°E ﻿ / 8.941333; 77.1659944
കേരളത്തിലെ കൊല്ലം ജില്ലയിൽ ആര്യങ്കാവിനടുത്ത് സ്ഥിതി ചെയ്യുന്ന ഒരു വെള്ളച്ചാട്ടമാണ്‌ പാലരുവി വെള്ളച്ചാട്ടം (Palaruvi Waterfall).
കൊല്ലം ജില്ലയിലെ പ്രധാന വിനോദസഞ്ചാര കേന്ദ്രങ്ങളിലൊന്നായ പാലരുവിക്ക് ഏതാണ്ട് 91 മീറ്റർ ഉയരമുണ്ട്.
ഇത് ഇന്ത്യയിലെ നാല്പതാമത്തെ വലിയ വെള്ളച്ചാട്ടമാണു്.
പാലരുവി വെള്ളച്ചാട്ടം പ്രത്യേകതകൾ
സഹ്യപർ‌വ്വതനിരകളിൽപ്പെട്ട രാജക്കൂപ്പ് മലനിരകളിൽ നിന്നും ഉത്ഭവിച്ച് മുന്നൂറടി പൊക്കത്തിൽ നിന്നും പാൽ ഒഴുകുന്നത് പോലെ വെള്ളം പതഞ്ഞ് താഴേക്ക് പതിക്കുന്നതിനാലാണ് പാലരുവിയ്ക്ക് ഈ പേര് ലഭിച്ചത്.
മഞ്ഞുതേരി, കരിനാല്ലത്തിയേഴ്, രാജക്കൂപ്പ് അരുവികൾ സംഗമിച്ചാണ് പാലരുവി വെള്ളച്ചാട്ടം രൂപ്പപ്പെടുന്നത്.
(കല്ലടയാറിന്റെ തുടക്കം ) രാജവാഴ്ചക്കാലം മുതൽ തന്നെ ഒരു സുഖവാസകേന്ദ്രമായി പാലരുവി അറിയപ്പെട്ടിരുന്നു.
രാജവാഴ്ചയുടെ അവശേഷിപ്പുകളായ കുതിരലായവും ഒരു കൽമണ്ഡപവും ഇവിടെ ഇപ്പോഴും നിലനിർത്തിയിരിക്കുന്നു.
ഇവയും സഞ്ചാരികൾക്ക് ഇഷ്ടപ്പെട്ട കാഴ്ചയാണ്.
പാലരുവി വെള്ളച്ചാട്ടത്തിൽ കുളിച്ചാൽ അസുഖങ്ങൾ ഭേദമാകുമെന്ന് സമീപവാസികൾക്കിടയിൽ ഒരു വിശ്വാസമുണ്ട്.
ഈ വിശ്വാസത്തിനു ശാസ്ത്രീയ അടിത്തറയുണ്ടെന്ന് ചില വിദഗ്ദ്ധർ കരുതുന്നു .
ഉൾ‌വനങ്ങളിലെ ഔഷധസസ്യങ്ങളെ തഴുകി ഒഴുകി വരുന്ന വെള്ളച്ചാട്ടത്തിനു ഔഷധഗുണമുണ്ടാകും എന്നാണ് അവരുടെ വാദം.
അന്യസംസ്ഥാനങ്ങളിൽ നിന്നുൾപ്പടെ ആയിരക്കണക്കിനു സഞ്ചാരികൾ വരുന്ന സ്ഥലമാണിവിടം.
വെള്ളച്ചാട്ടവും പരിസരപ്രദേശങ്ങളിലെ അപൂർ‌വ്വ വനങ്ങളും ചേർന്ന് മനോഹരമായ ഈ പ്രദേശം കൊല്ലത്ത് നിന്നും 75 കിലോമീറ്റർ അകലെയാണ്.
പല അപൂർ‌വ്വ വൃക്ഷങ്ങളും സസ്യങ്ങളും വെള്ളച്ചാട്ടത്തിനു സമീപപ്രദേശത്ത് കാണാം ചരിത്രം
രാജഭരണ കാലത്ത് നായാട്ടിനും വിശ്രമത്തിനുമായി  രാജാക്കന്മാർ ഇവിടെ എത്തിയിരുന്നു.
കരിങ്കല്ലിൽ  തീർത്ത വിശ്രമ മണ്ഡപങ്ങളും കുതിരലായങ്ങളുടെ അവിശിഷ്ടങ്ങളും  ഇപ്പോഴും ഇവിടെ ഉണ്ട്.
കൊല്ലവർഷം  1099 ൽ ഉണ്ടായ വെള്ളപ്പൊക്കത്തിൽ പാലരുവിയിലെ സ്നാനഘട്ടം തകർന്നു തരിപ്പണമാകുകയും രാജാക്കന്മാർ തെങ്കാശി-കുറ്റാലത്തേക്ക് ശ്രദ്ധ തിരിക്കുകയും  ചെയ്തതായി പറയപ്പെടുന്നു.
അവലംബം http://www.naturemagics.com/kerala-art-tour/palaruvi-waterfalls-kollam.shtm Archived 2010-06-27 at the Wayback Machine .
↑ ↑ ↑ Palaruvi Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.